अपनी रुचि, योग्यता और व्यक्तित्व की जांच बेहतर ढंग से करें। न तो माता-पिता के दबाव में आएं और न ही दोस्तों की देखादेखी कोई काम करें। इसके अलावा बिना सोचे-समझे किसी बेहतर कॉलेज में किसी भी विषय में दाखिला ले लेना भी ठीक नहीं है। ऐसे में आप न तो अपनी प्रतिभा निखार सकते हैं और न ही बेहतर अवसर पा सकते हैं। अपनी दिलचस्पी के क्षेत्र में कैरियर बनाना ही फायदेमंद है। कैरियर निर्माण के लिए सही समय क्या होना चाहिए? इसका जवाब यह है कि 9वीं से लेकर 12वीं तक किसी भी समय इस संबंध में विचार किया जा सकता है। हालांकि कई ऐसे क्षेत्र हैं, जिनके बारे में तो ग्रेजुएशन के बाद भी विचार किया जा सकता है।